Transportul aerian de pasageri a crescut, în 2023, cu 17% comparativ cu anul anterior, ajungând la aproape 24,536 milioane pasageri de la 20,972 milioane pasageri, conform datelor centralizate de Institutul Naţional de Statistică.
Cele mai mari ponderi în ceea ce priveşte transportul de pasageri s-au înregistrat pe aeroporturile Henri Coandă-Bucureşti, cu 7,317 milioane pasageri îmbarcaţi şi 7,303 milioane pasageri debarcaţi, Avram Iancu-Cluj-Napoca, cu 1,631 milioane pasageri îmbarcaţi şi 1,606 milioane debarcaţi, şi Aeroportul Internaţional Iaşi, cu 1,162 milioane pasageri îmbarcaţi şi 1,174 milioane debarcaţi.
În transportul internaţional de pasageri, primele zece aeroporturi de origine (de unde au provenit pasagerii debarcaţi în România), stabilite după numărul pasagerilor în curse regulate, au fost Londra Luton- 1,035 milioane pasageri, Milano Bergamo- 586.641 pasageri, Istanbul Internaţional – 346.345 pasageri, Bruxelles Charleroi 341.275 pasageri, Munchen 326.607 pasageri, Viena 322.145 pasageri, Paris Beauvais 314.519 pasageri, Madrid Barajas 295.587 pasageri, Tel Aviv 287.371 pasageri, Roma Fiumicino 251.808 pasageri.
În ceea ce priveşte îmbarcările, cei mai mulţi pasageri în curse regulate s-au îmbarcat pentru Londra Luton peste 1,013 milioane pasageri, Milano Bergamo- 580.879 pasageri, Munchen 346.446 pasageri, Istanbul Internaţional – 344.732 pasageri, Bruxelles Charleroi 343.576 pasageri, Viena 333.061 pasageri, Paris Beauvais 316.055 pasageri, Madrid Barajas 293.719 pasageri, Tel Aviv 285.387 pasageri, Roma Fiumicino – 251589 pasageri.
Principalele ţări (după aeroportul de origine) de unde au sosit pasagerii curselor aeriene regulate debarcaţi în România au fost Italia- peste 2,101 milioane pasageri, Regatul Unit – 1,816 milioane pasageri, Germania – 1,339 milioane pasageri, Spania -1,004 milioane pasageri, Franţa – 756.839 pasageri, Turcia – 506.577 pasageri, Grecia -389.400 pasageri, Belgia – 388.863 pasageri.
După ţara de destinaţie, cei mai mulţi pasageri în curse regulate s-au îmbarcat pentru Italia – 2,092 milioane pasageri, Regatul Unit – peste 1,806 milioane pasageri, Germania – 1,388 milioane pasageri, Spania – peste 1,007 milioane pasageri, Franţa – 759.669 pasageri, Turcia – 499.881 pasageri, Belgia – 390.639 pasageri, Grecia – 389.597 pasageri.
Cele mai însemnate ponderi în transportul intern au fost înregistrate pentru aeroporturile Henri Coandă-Bucureşti, cu 49,5% din numărul total de pasageri îmbarcaţi, Avram Iancu Cluj-Napoca, cu 16,3% din numărul total de pasageri îmbarcaţi şi Traian Vuia Timişoara, cu 15,2%.